CELEX: 31985R1989
Language: el
Date: 1985-07-18 00:00:00
Title: Κανονισμός (ΕΟΚ) αριθ. 1989/85 της Επιτροπής της 18ης Ιουλίου 1985 που καθορίζει για τα κράτη μέλη την απώλεια εισοδήματος καθώς και το ποσό της πριμοδοτήσεως που καταβάλλεται ανά προβατίνα για την περίοδο 1984/85

Avis juridique important

|

31985R1989

Κανονισμός (ΕΟΚ) αριθ. 1989/85 της Επιτροπής της 18ης Ιουλίου 1985 που καθορίζει για τα κράτη μέλη την απώλεια εισοδήματος καθώς και το ποσό της πριμοδοτήσεως που καταβάλλεται ανά προβατίνα για την περίοδο 1984/85  

Επίσημη Εφημερίδα αριθ. L 186 της 19/07/1985 σ. 0022 - 0023

***** ΚΑΝΟΝΙΣΜΟΣ (ΕΟΚ) αριθ. 1989/85 ΤΗΣ ΕΠΙΤΡΟΠΗΣ  της 18ης Ιουλίου 1985  που καθορίζει για τα κράτη μέλη την απώλεια εισοδήματος καθώς και το ποσό της πριμοδοτήσεως που καταβάλλεται ανά προβατίνα για την περίοδο 1984/85  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του αιγείου και προβείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1312/85 (2), και ιδίως το άρθρο 5 παράγραφος 10,  Εκτιμώντας:  ότι το άρθρο 5 παράγραφος 1 του κανονισμού (ΕΟΚ) αριθ. 1837/80 προβλέπει τη χορήγηση μιας πριμοδοτήσεως για να αντισταθμισθεί η ενδεχόμενη απώλεια εισοδήματος των παραγωγών προβείου κρέατος·  ότι, σύμφωνα με το άρθρο 5 παράγραφος 2 του κανονισμού (ΕΟΚ) αριθ. 1837/80, η απώλεια εισοδήματος αντιπροσωπεύει, ανά 100 χιλιόγραμμα βάρους σφαγίου, την ενδεχόμενη διαφορά μεταξύ της τιμής βάσεως και του αριθμητικού μέσου όρου των τιμών της αγοράς που διαπιστώθηκαν για κάθε περιοχή·  ότι, σύμφωνα με το άρθρο 5 παράγραφος 3 του κανονισμού (ΕΟΚ) αριθ. 1837/80, το ποσό της πριμοδοτήσεως ανά προβατίνα και ανά περιοχή λαμβάνεται πολλαπλασίζοντας την απώλεια εισοδήματος που αναφέρεται στην παράγραφο 2 του άρθρου 5, επί έναν συντελεστή που εκφράζει για κάθε περιοχή τη μέση ετήσια κανονική παραγωγή κρέατος αμνού ανά προβατίνα, η οποία εκφράζεται ανά 100 χιλιόγραμμα βάρους σφαγίου· ότι, εντούτοις, για την περιοχή 5 η απώλεια αυτή του εισοδήματος πρέπει να μειωθεί κατά τον σταθμισμένο μέσο όρο των μεταβλητών πριμοδοτήσεων που έχουν πραγματικά χορηγηθεί κατά την περίοδο 1984/85, δεδομένου ότι αυτός ο μέσος όρος λαμβάνεται σύμφωνα με τις διατάξεις της παραγράφου 6 το ιδίου άρθρου·  ότι με τον κανονισμό (ΕΟΚ) αριθ. 447/85 (3) τα κράτη μέλη εξουσιοδοτήθηκαν να πληρώσουν μία προκαταβολή στους παραγωγούς που βρίσκονται στις μειονεκτικές γεωργικές ζώνες· ότι μια τέτοια προκαταβολή πληρώθηκε κατά τη διάρκεια της περιόδου 1984/85 στους εν λόγω παραγωγούς·  ότι σύμφωνα με το άρθρο 5 παράγραφος 4 του κανονισμού (ΕΟΚ) αριθ. 1837/80 θα πρέπει να καθορισθεί το οριστικό ποσό της πριμοδοτήσεως και το υπόλοιπο που θα πληρωθεί στις μειονεκτικές γεωργικές ζώνες·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προβατοειδών και Αιγοειδών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Διαπιστώνεται μια απώλεια εισοδήματος κατά την περίοδο 1984/85 για τις ακόλουθες περιοχές:  1.2 // Περιοχή  // Διαφορά σε ECU ανά 100 kg  // 2  // 31,344  // 3  // 62,225  // 4  // 118,337  // 5  // 47,311  // 6  // 134,648  Άρθρο 2  1. Το ποσό της πριμοδοτήσεως που καταβάλλεται ανά προβατίνα και ανά περιοχή είναι το ακόλουθο:  1.2 // Περιοχή  // Ποσό της πριμοδοτήσεως που  πληρώνεται ανά προβατίνα σε ECU  // 2  // 5,955  // 3  // 14,312  // 4  // 21,301  // 5  // 7,570  // 6  // 24,237  2. Σε εφαρμογή του άρθρου 5 παράγρφος 4 του κανονισμού (ΕΟΚ) αριθ. 1837/80, το υπόλοιπο που θα πρέπει να καταβληθεί στους παραγωγούς που βρίσκονται στις μειονεκτικές γεωργικές ζώνες καθορίζεται ως εξής:  1.2 // Περιοχή  // Υπόλοιπο της πριμοδοτήσεως που  πληρώνεται ανά προβατίνα σε ECU  // 2  // 4,208  // 4  // 15,435  // 5  // 4,822  // 6  // 16,802  Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Ιουλίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 132 της 27. 5. 1985, σ. 22.  (3) ΕΕ αριθ. L 52 της 22. 2. 1985, σ. 30.